Pandemik COVID-19 di Sarawak

Pandemik COVID-19 telah disahkan merebak di negeri Sarawak, Malaysia pada 13 Mac 2020. Sehingga 23 Jun 2024, terdapat 332,890 kes yang disahkan.

## Kes

#### Kes COVID-19 di Sarawak







 













## Garis masa
### Gelombang pertama
#### Mac 2020
Pada **13 Mac**, Sarawak telah mencatatkan tiga kes pertama COVID-19, dengan tiga pesakit diuji positif di Kuching. Jawatankuasa Pengurusan Bencana Sarawak dalam satu kenyataan berkata 2 kes adalah dari kluster yang menghadiri perhimpunan "ijtimak tabligh" di Masjid Sri Petaling di Kuala Lumpur pada 28 Februari hingga 1 Mac. Kes ketiga merupakan ahli keluarga kes kedua.

Pada **14 Mac**, Jawatankuasa Pengurusan Bencana Sarawak melaporkan 6 kes baharu direkodkan, menjadikan jumlah kes positif sebanyak sembilan kes. Pengerusi jawatankuasa itu, Datuk Amar Douglas Uggah berkata 2 kes baharu direkodkan di Limbang manakala 4 kes baru direkodkan di Kuching. Semua kes baru adalah dari kluster yang menghadiri perhimpunan "ijtimak tabligh" di Masjid Sri Petaling.

Pada **15 Mac**, Sarawak mencatatkan 11 kes baharu positif COVID-19, menjadikan jumlahnya sebanyak 20 kes. Antara 11 kes baharu, salah seorang daripada mereka ialah ahli parlimen Sarikei Wong Ling Biu. Beliau diuji positif virus di Hospital Sibu. Pengerusi DAP Sarawak, Chong Chieng Jen mengarahkan semua ahli parti dan ahli parlimen yang mempunyai kontak rapat dengan Ahli Parlimen Sarikei itu dalam tempoh 14 hari yang lalu untuk kuarantin diri selama dua minggu.

Pada **16 Mac**, Menteri Kerajaan Tempatan dan Perumahan Negeri, Datuk Sri Dr Sim Kui Hian berkata 14 kes baharu COVID-19 direkodkan menjadikan jumlah kes sebanyak 34 kes. Antara kes baharu termasuk 6 dari Kuching, 4 dari Betong, 2 dari Sarikei dan masing-masing 1 kes dari Serian dan Simunjan. Salah satu daripada 2 kes dari Sarikei ialah seorang atlet tukul besi kebangsaan Malaysia, Jackie Wong Siew Cheer. Beliau diuji positif virus di Hospital Sibu selepas melawat bapanya, ahli parlimen Sarikei Wong Ling Biu yang juga diuji positif virus pada 15 Mac.

Pada **17 Mac**, Sarawak merekodkan kematian pesakit COVID-19 pertama negara. Mangsa telah meninggal dunia di Hospital Umum Sarawak. Sarawak juga mencatatkan 11 kes positif baharu yang membawa jumlah keseluruhan kepada 45. Daripada 11 kes baru, 6 dari Kuching, 3 dari Limbang dan satu dari Betong Betong dan Lawas.

Pada **18 Mac**, Jawatankuasa Pengurusan Bencana Sarawak mengesahkan 5 kes positif bahru COVID-19 dengan 2 pesakit yang dirawat di Hospital Umum Sarawak, 2 di Hospital Sibu dan satu di Hospital Bintulu. Kerajaan negeri Sarawak telah menguatkuasakan langkah-langkah yang bersesuaian dengan perintah kawalan pergerakan bermula 18 Mac hingga 31 Mac 2020.

Pada **19 Mac**, Sarawak mencatatkan satu kes positif baru di Kuching menjadikan jumlahnya sebanyak 51 kes.

Pada **20 Mac**, Sarawak mencatatkan 7 kes baharu COVID-19 yang membawa jumlah keseluruhan kepada 58 kes. Timbalan Ketua Menteri Sarawak, Datuk Amar Douglas Uggah berkata kesemua 7 kes yang dilaporkan di Kuching kini dirawat di Hospital Umum Sarawak. 4 daripada kes itu adalah antara kluster yang menghadiri perhimpunan "ijtimak tabligh" di Masjid Sri Petaling di Kuala Lumpur pada 28 Februari hingga 1 Mac. 2 kes adalah kluster gereja tempatan manakala satu lagi kes sedang disiasat. Jawatankuasa Pengurusan Bencana Negeri telah mengenalpasti 4 kluster COVID-19 yang lain, selain perhimpunan "ijtimak tabligh" di Masjid Sri Petaling iaitu kluster Gereja Emmanuel Baptist Kuching, kluster Gereja Good News Fellowship, kluster majlis makan malam pengumpulan dana DAP dan kluster hari Josephian di SMK St Joseph Kuching. Pihak Berkuasa Multimedia Sarawak (SMA) telah membuat peranti penjejakan yang akan digunakan oleh mereka yang sedang kuarantin diri di rumah. Peranti itu akan diletakkan pada pergelangan tangan mereka dan kaedah pemetaan digital juga akan digunakan untuk mengenal pasti titik panas jangkitan COVID-19 untuk mengelakkan penyebarannya.

Pada **21 Mac**, cawangan Majlis Keselamatan Negara di Sarawak telah mengenal pasti tujuh titik panas berkaitan pandemik, iaitu Serian, Betong, Sarikei, Bintulu, Miri dan Limbang. Pada sebelah petang, dua kematian telah dilaporkan di negeri itu melibatkan seorang wanita berusia 79 tahun dan anaknya yang berusia 40 tahun. Jawatankuasa Pengurusan Bencana Negeri Sarawak melaporkan 10 kes baharu positif di negeri itu (secara inklusif termasuk yang turut meninggal dunia) menjadikan jumlah sebanyak 68 kes.

Pada **22 Mac**, Jawatankuasa Pengurusan Bencana Negeri Sarawak merekodkan 8 kes baharu positif COVDI-19 menjadikan jumlah kes keseluruhan sebanyak 76 kes.

Pada **23 Mac**, Sarawak mengumumkan 2 kematian baharu akibat COVID-19 melibatkan seorang lelaki berusia 49 tahun dari Kuching dan seorang wanita berusia 51 tahun dari Limbang. Negeri itu juga mencatatkan 6 kes positif baharu COVID-19, menjadikan jumlah keseluruhan kes positif sebanyak 82 kes. Ketua Menteri Sarawak Datuk Patinggi Abang Johari Tun Openg mengumumkan pakej perubatan khas RM1.15 juta untuk mengurangkan impak COVID-19 kepada negeri.

Pada **24 Mac**, Sarawak merekodkan 5 kes baharu positif dengan 2 kes di Hospital Umum Sarawak dan Hospital Sibu dan satu di Hospital Miri. Berdasarkan statistik kluster Jawatankuasa Pengurusan Bencana Negeri Sarawak, salah satu kes baharu itu di Hospital Umum Sarawak dan dua kes di Hospital Sibu ialah dari perhimpunan ijtimak tabligh di Masjid Sri Petaling, Kuala Lumpur manakala dua lagi dikaitkan dengan kluster gereja.

Pada **25 Mac**, 4 kes baru direkodkan, menjadikan jumlah keseluruhan sebanyak 91. 4 lagi kes baru positif dikesan lada hari berikutnya.

Pada **27 Mac**, Jawatankuasa Pengurusan Bencana Sarawak berkata 15 kes baru direkodkan di mana semua kes dirawat di Hospital Umum Sarawak. 7 daripada mereka telah dikesan untuk mempunyai hubungan rapat dengan tiga ahli keluarga yang meninggal dunia akibat kes import dari Itali, 4 dari gereja Good News Fellowship di Kuching dan empat lagi ke perhimpunan tabligh di Masjid Sri Petaling di Kuala Lumpur.

Pada **28 Mac**, Sarawak merekodkan 8 kes positif dengan 7 kes dirawat di Hospital Umum Sarawak dan satu di Hospital Sibu. Sarawak juga merekodkan 9 pesakit sembuh dan telah discaj dari hospital. Pada **29 Mac**, 11 kes baru direkodkan dengan semua kes dirawat di Hospital Umum Sarawak, menjadikan jumlah keseluruhan kes positif sebanyak 129 kes.

Pada **30 Mac**, Sarawak merekodkan 2 kes kematian COVID-19, satu dari Hospital Umum Sarawak dan satu lagi dari Hospital Miri. 6 kes baharu dicatatkan di negeri itu, menjadikan jumlah keseluruhan kes sebanyak 135. Daripada 6 kes baharu tersebut, 3 kes dirawat di Hospital Umum Sarawak, 2 kes di Hospital Miri dan 1 kes di Hospital Sibu. Pada 31 Mac, Sarawak merekodkan kes kematian warganegara asing pertama iaitu seorang warganegara Indonesia yang bekerja sebagai pensyarah. Beliau meninggal dunia di Hospital Umum Sarawak. 21 kes baharu dicatatkan di negeri itu dan 5 kes telah pulih sepenuhnya pada hari itu.

#### April 2020
Pada **1 April**, Sarawak merekodkan 32 kes positif baharu. Daripada 32 kes baharu itu, 31 kes dirawat adalah dari Kuching dan 1 kes dari Samarahan. Pada **2 April**, Jawatankuasa Pengurusan Bencana Sarawak berkata 23 kes baharu dicatatkan. Ini menjadikan jumlah kes keseluruhan sebanyak 211 kes. Pada hari yang sama, Sarawak merekodkan 1 lagi kes kematian. 28 kes baharu direkodkan di negeri itu pada hari berikutnya.

Pada **4 April**, Sarawak merekodkan 1 lagi kes kematian. Ini menjadikan jumlah kes kematian sebanyak 10 kes. Negeri itu mencatatkan 15 kes positif baharu dengan 13 kes dirawat di Hospital Umum Sarawak dan masing-masing satu kes di Hospital Sibu dan Hospital Miri. Pada **5 April**, 10 kes positif dicatatkan dan 2 kes kematian baharu di Hospital Umum Sarawak.

Pada **6 April**, 9 kes baharu COVID-19 dicatatkan. Ini menjadikan jumlah kes positif sebanyak 27. Manakala, 34 pesakit positif telah pulih sepenuhnya dan dibenarkan discaj. Pada hari berikutnya, 15 kes baharu dicatatkan di negeri itu dengan 14 kes dirawat di Hospital Umum Sarawak dan satu di Hospital Miri.

Pada **8 April**, JPBN Sarawak berkata 18 kes baharu dicatatkan. Ini menjadikan jumlah kes positif sebanyak 306. Manakala, 39 pesakit positif telah pulih sepenuhnya dan dibenarkan discaj. 

Pada **9 April**, Sarawak mencatatkan satu lagi kes kematian melibatkan seorang pelajar Universiti Malaysia Sarawak yang berumur 23 tahun. Beliau tinggal di Kota Samarahan dan telah dimasukkan ke Hospital Umum Sarawak pada 30 Mac. Beliau adalah generasi kelima jangkitan kluster Gereja Good News Fellowship di Kuching. Pada hari yang sama, Sarawak juga mencatatkan 6 kes positif baru. Ini menjadikan jumlah kes sebanyak 312. 5 kes dirawat di Hospital Umum Sarawak dan 1 kes di Hospital Bintulu. 

Pada **10 April**, JPBN Sarawak berkata 15 kes positif dicatatkan di Sarawak. Ini menjadikan jumlah kes positif di Sarawak sebanyak 327. 14 pesakit positif telah pulih sepenuhnya dan dibenarkan discaj daripada hospital. Ini menjadikan jumlah kes sembuh adalah sebanyak 53 kes. 7 kes baharu dicatatkan di Sarawak berturut-turut pada **11 April**, **12 April** dan **13 April**. Manakala 15 kes baru dicatatkan pada **14 April**. Ini menjadikan jumlah kes positif sebanyak 363.

Pada **15 April**, Sarawak merekodkan 8 kes positif baru. Kesemua 8 kes baru itu dirawat di Hospital Umum Sarawak. 16 kes baru pula dicatatkan pada hari berikutnya dan menjadikan jumlah kes positif sebanyak 387. Daripada 16 kes baru tersebut, 10 kes adalah dari Kuching, 2 kes dari Miri dan Serian serta 1 kes dari Samarahan dan Bintulu. Pada **17 April**, 10 kes baru dicatatkan dan menjadikan jumlah kes positif sebanyak 397.
 
Pada **18 April**, Sarawak mencatatkan 6 kes baru dimana kesemua kes baru dirawat di Hospital Umum Sarawak. Ini menjadikan jumlah kes positif sebanyak 403. 2 pesakit positif telah sembuh dan menjadikan jumlah pesakit sembuh sebanyak 57. Pada **19 April**, Sarawak merekodkan 5 kes positif baru dan kesemua kes dirawat di Hospital Umum Sarawak. Ini menjadikan jumlah kes positif sebanyak 408. 5 kes sembuh baru dicatatkan di Hospital Umum Sarawak dan 2 lagi di Hospital Sibu menjadikan jumlah sembuh di negeri ini kepada 64 orang. Pada **20 April**, Sarawak mencatatkan 6 kes positif baru di mana 4 kes dimasukkan ke Hospital Umum Sarawak dan 2 di Hospital Bintulu menjadikan jumlah keseluruhan kes positif menjadi 414. 4 kes sembuh baru dicatatkan di Hospital Umum Sarawak menjadikan jumlah kes sembuh di negeri ini menjadi 68.

Pada **21 April**, Sarawak mencatatkan 22 kes positif baru di mana semua kes dimasukkan ke Hospital Umum Sarawak menjadikan jumlah kes positif menjadi 436. 20 kes sembuh baru dicatatkan di Hospital Umum Sarawak. Ini menjadikan jumlah kes sembuh di negeri ini menjadi 88. 1 kematian dicatatkan melibatkan seorang lelaki berusia 69 tahun yang dimasukkan ke Hospital Umum Sarawak pada 3 April dan didapati positif COVID-19 pada 7 April. Pada **22 April**, Sarawak mencatatkan 19 kes positif baru di mana 18 kes dimasukkan ke Hospital Umum Sarawak dan satu di Hospital Miri. Ini menjadikan jumlah keseluruhan kes positif menjadi 455. 17 kes sembuh baru dicatatkan dengan 15 di Hospital Umum Sarawak, masing-masing satu di Hospital Sibu dan Hospital Miri. Ini menjadikan jumlah kes sembuh di negeri ini menjadi 105. 1 lagi kematian dicatatkan melibatkan seorang wanita berusia 72 tahun dari Sri Aman yang dimasukkan ke Hospital Umum Sarawak pada 20 April dan didapati positif COVID-19 pada 22 April. Pada **23 April**, Sarawak mencatatkan 4 kes positif baru di mana 3 kes dimasukkan ke Hospital Umum Sarawak dan satu di Hospital Miri menjadikan jumlah kes positif menjadi 459. 27 kes sembuh baru dicatatkan dengan 21 kes di Hospital Umum Sarawak, 2 kes di Hospital Sibu, 1 kes di Hospital Bintulu dan 3 di Hospital Miri. Ini menjadikan jumlah kes sembuh di negeri ini kepada 131 orang.

Pada **24 April**, Sarawak mencatatkan 9 kes positif baru di mana semua kes dimasukkan ke Hospital Umum Sarawak. Ini menjadikan jumlah keseluruhan kes positif menjadi 468. 17 kes sembuh baru dicatatkan dengan 16 di Hospital Umum Sarawak dan satu di Hospital Sibu. Ini menjadikan jumlah kes sembuh di negeri ini menjadi 147. 4 bahagian lagi yang sebelum ini diklasifikasikan sebagai zon kuning iaitu Mukah, Sarikei, Sibu dan Limbang kini diklasifikasikan sebagai zon hijau kerana bahagian ini mencatatkan sifar kes baru dalam 14 hari terakhir. Pada **25 April**, Sarawak mencatatkan 10 kes positif baru di mana 9 kes dimasukkan ke Hospital Umum Sarawak dan satu di Hospital Miri menjadikan jumlah kes positif menjadi 478. 2 kes sembuh baru direkodkan di Hospital Umum Sarawak. Ini menjadikan jumlah keseluruhan kes sembuh kepada 150. Pada **26 April**, Sarawak mencatatkan 7 kes positif baru di mana 6 kes dimasukkan ke Hospital Umum Sarawak dan satu di Hospital Miri. Ini menjadikan jumlah keseluruhan kes positif kepada 485. 29 kes sembuh baru dicatatkan di mana 25 kes dicatatkan di Hospital Umum Sarawak, satu di Hospital Sibu dan 3 di Hospital Miri. Ini menjadikan jumlah keseluruhan kes sembuh di negeri ini menjadi 179. Pada **27 April**, Sarawak mencatatkan 3 kes positif baru di mana 2 kes dimasukkan ke Hospital Umum Sarawak dan satu di Hospital Bintulu. Ini menjadikan jumlah keseluruhan kes positif menjadi 488. 17 kes sembuh baru direkodkan di mana 16 kes di Hospital Umum Sarawak dan satu di Hospital Miri. Ini menjadikan jumlah kes sembuh di negeri ini hingga 194.

Pada **28 April**, Sarawak mencatatkan 8 kes positif baru di mana 7 kes dimasukkan ke Hospital Umum Sarawak dan satu di Hospital Miri. Ini menjadikan jumlah kes positif menjadi 496. 11 kes sembuh baru direkodkan di mana 6 kes dari Hospital Umum Sarawak, 4 di Hospital Miri dan satu di Hospital Sibu. Ini menjadikan jumlah kes sembuh di negeri sebanyak 204. Limbang kini diklasifikasikan sebagai zon kuning lagi dari zon hijau kerana bahagian tersebut mencatatkan 1 kes positif baru. Pada **29 April**, Sarawak mencatatkan 6 kes positif baru di mana semua kes dimasukkan ke Hospital Umum Sarawak. Ini menjadikan jumlah kes positif menjadi 502. 12 kes sembuh baru direkodkan di mana 9 kes dari Hospital Umum Sarawak dan 3 di Hospital Miri. Ini menjadikan jumlah keseluruhan kes sembuh kepada 216. Pada **30 April**, Sarawak mencatatkan 5 kes positif baru di mana semua kes dimasukkan ke Hospital Umum Sarawak. Ini menjadikan jumlah kes positif sebanyak 507. 6 kes sembuh baru direkodkan di mana semua kes dari Hospital Umum Sarawak. Ini menjadikan jumlah kes sembuh di negeri ini sebanyak 222. 1 lagi kes kematian dicatatkan di negeri ini melibatkan seorang lelaki berusia 72 tahun dari Kuching yang dimasukkan ke Pusat Jantung Sarawak di Kota Samarahan pada 13 April dan didapati positif COVID-19 pada 18 April.

#### Mei 2020
Pada **1 Mei**, Sarawak mencatatkan 2 kes positif baru di mana semua kes dimasukkan ke Hospital Umum Sarawak. Ini menjadikan jumlah kes positif menjadi 509. 33 kes sembuh baru direkodkan di mana 32 kes dari Hospital Umum Sarawak dan satu di Hospital Miri. Ini menjadikan jumlah keseluruhan kes sembuh sebanyak 255. Betong kini diklasifikasikan sebagai zon hijau dari zon kuning kerana bahagian tersebut mencatatkan sifar kes positif baru dalam 14 hari terakhir. Pada **2 Mei**, Sarawak mencatatkan 9 kes positif baru di mana semua kes dimasukkan ke Hospital Umum Sarawak. Ini menjadikan jumlah kes positif sebanyak 518. 19 kes sembuh baru direkodkan di mana semua kes dari Hospital Umum Sarawak. Ini menjadikan jumlah kes sembuh di negeri ini kepada 271.

Pada **3 Mei**, Sarawak mencatatkan 5 kes positif baru di mana 4 kes dimasukkan ke Hospital Umum Sarawak dan satu di Hospital Sibu menjadikan keseluruhan kes positif menjadi 523. Sibu kini diklasifikasikan sebagai zon kuning semula selepas mencatatkan 1 kes baru di bandar itu. 11 kes sembuh baru direkodkan di mana semua kes dari Hospital Umum Sarawak. Ini menjadikan jumlah keseluruhan kes sembuh sebanyak 282. Pada **4 Mei**, Sarawak mencatatkan sifar kes positif baru buat pertama kalinya sejak 13 Mac 2020. 19 kes sembuh baru direkodkan di mana 18 kes dari Hospital Umum Sarawak dan satu di Hospital Miri. Ini menjadikan jumlah keseluruhan kes sembuh di negeri ini sebanyak 301.

Pada **5 Mei**, Sarawak mencatatkan 2 kes positif baru di mana semua kes dimasukkan ke Hospital Umum Sarawak. Ini menjadikan jumlah kes positif menjadi 525. 9 kes sembuh baru direkodkan di mana 8 kes dari Hospital Umum Sarawak dan satu di Hospital Miri. Ini menjadikan jumlah keseluruhan kes sembuh sebanyak 310. Pada **6 Mei**, Sarawak mencatatkan 11 kes positif baru di mana kesemua kes dimasukkan ke Hospital Umum Sarawak. Ini menjadikan jumlah kes positif sebanyak 536. 26 kes sembuh baru direkodkan di mana 25 kes dari Hospital Umum Sarawak dan satu di Hospital Bintulu. Ini menjadikan jumlah kes sembuh di negeri ini kepada 334 orang.

Pada **7 Mei**, Sarawak merekodkan 1 kes positif baru dimana kes tersebut dimasukkan ke Hospital Umum Sarawak. Ini menjadikan jumlah kes positif sebanyak 537. 3 kes sembuh baru direkodkan dari Hospital Umum Sarawak. Ini menjadikan jumlah keseluruhan kes sembuh sebanyak 329. Pada **8 Mei**, Sarawak merekodkan 1 kes positif baru lagi dimana kes itu juga dimasukkan ke Hospital Umum Sarawak. Ini menjadikan jumlah kes positif sebanyak 538. 6 kes sembuh baru direkodkan dimana 5 kes dari Hospital Umum Sarawak]] dan satu kes dari Hospital Sibu. Ini menjadikan jumlah kes sembuh sebanyak 334.

Pada **9 Mei**, Sarawak merekodkan 4 kes positif baharu di mana semua kes dimasukkan di Hospital Umum Sarawak menjadikan jumlah kes positif sebanyak 542. 16 kes pulih baharu direkodkan di mana semua kes direkodkan di Hospital Umum Sarawak menjadikan jumlah kes pulih di negeri ini kepada 350. Sarawak turut merekodkan 17 kes positif yang diuji semula di mana 8 kes dimasukkan ke Hospital Umum Sarawak, 7 di Hospital Sibu dan 2 di Hospital Bintulu. Pada **10 Mei**, Sarawak merekodkan 1 kes positif baharu di mana kes tersebut dimasukkan di Hospital Umum Sarawak menjadikan jumlah kes positif sebanyak 543. 10 kes pulih baharu direkodkan di mana semua kes direkodkan di Hospital Umum Sarawak menjadikan jumlah pemulihan di negeri ini kepada 360.

## Statistik


## Langkah pencegahan oleh kerajaan negeri
### Perintah Kawalan Pergerakan negeri selaras dengan Perintah Kawalan Pergerakan 18 Mac–14 April seluruh negara

Pada 16 Mac, Ketua Menteri Sarawak Datuk Patinggi Abang Johari Tun Openg mengumumkan beberapa langkah pergerakan bagi membendung jangkitan COVID-19 daripada terus merebak ke seluruh negeri itu. Beberapa langkah pergerakan yang dilaksanakan adalah:

# Semua sekolah di Sarawak telah dinasihatkan untuk memanjangkan cuti sekolah untuk seminggu lagi sehingga 29 Mac 2020.
# Semua prasekolah, tadika dan sekolah tahfiz seluruh negeri diarahkan untuk ditutup selama dua minggu bermula 17 Mac 2020.
# Institusi pengajian tinggi, termasuk kerajaan dan swasta, diminta untuk menangguhkan sesi akademik baharu mereka selama dua minggu, berkuatkuasa 17 Mac 2020.
# Semua majlis rasmi kerajaan negeri melibatkan lebih 50 orang akan dibatalkan dan ditangguhkan sehingga notis lanjut.
# Semua pelawat (luar negara dan domestik) yang datang ke Sarawak serta rakyat Sarawak yang pulang ke negeri akan dikenakan notis duduk di rumah (SHN) selama 14 hari. Ini turut melibatkan penduduk Sarawak, dan pemegang pas jangka panjang dan jangka pendek yang akan berkuatkuasa pada 18 Mac 2020.
# Agensi-agensi yang berkaitan akan memantau pemegang notis duduk di rumah melalui kunjungan secara rawak, panggilan telefon dan aplikasi teknologi moden.
# Semua orang dinasihatkan untuk mengamalkan kebersihan diri yang tinggi dan mengamalkan penjarakan sosial secara tegas.

Pada 18 Mac, kerajaan negeri Sarawak telah menasihatkan semua pejabat kerajaan (kecuali perkhidmatan penting), premis perniagaan (kecuali premis perniagaan yang berurusan dengan keperluan harian) dan kilang-kilang (kecuali kilang yang berada di Samalaju, Hi-Tech Samajaya, dan kilang papan lapis yang dibenarkan beroperasi dengan kakitangan minimum) akan ditutup. Restoran dan tempat makan dibenarkan untuk dibuka dan beroperasi hanya untuk bawa pulang (minum/makan di premis adalah dilarang). Orang ramai dibenarkan keluar rumah, tetapi hanya untuk membeli barang keperluan, barangan dan bekerja di perkhidmatan penting sahaja.

Pada 19 Mac, Kerajaan Sarawak dan Kementerian Perumahan memerintahkan semua premis dan gerai makanan untuk ditutup pada jam 8 malam (UTC+8) setiap hari sepanjang tempoh perintah kawalan pergerakan 2020.

Pada 20 Mac, semua kedai makanan segera (termasuk perkhidmatan pandu lalu) dan pasar raya akan berhenti beroperasi pada jam 8 malam (UTC+8) tetapi kedai serbaneka dan stesen minyak akan beroperasi seperti biasa.

Pada 22 Mac, Jawatankuasa Pengurusan Bencana Negeri Sarawak berkata pasar raya dan pasar raya besar, pasaran, kedai kopi, klinik swasta, restoran, kedai serbaneka 24 jam dan stesen minyak di negeri itu menghentikan operasi dari 7 malam hingga 7 pagi (UTC+8) bermula 24 Mac.

Pada 25 Mac, Jawatankuasa Pengurusan Bencana Negeri dalam satu mesyuarat yang bersetuju untuk membenarkan kedai haiwan peliharaan dan klinik veterinar untuk menjalankan perniagaan sepanjang tempoh Perintah Kawalan Pergerakan (PKP) dari 7AM hingga 7PM dengan serta-merta.

Pada 26 Mac, Ketua Menteri Sarawak telah mengeluarkan arahan bagi memastikan terdapat bekalan makanan yang berterusan:
 
# Petani, penternak dan nelayan boleh meneruskan kerja harian mereka.
# Petani, penternak dan nelayan dibenarkan untuk menjual hasilan mereka di tempat yang telah dipersetujui oleh majlis kerajaan tempatan dari jam 7 pagi hingga 7 petang.

### Amaran perjalanan luar negara dan domestik serta pengaturan kuarantin
Amaran berikut dan pengaturan kuarantin untuk perjalanan masuk dan keluar ke negeri adalah terpakai untuk kedua-dua warga asing dan rakyat Malaysia termasuk penduduk Sarawak:

### Larangan kepada imigresen
Pada 29 Januari, semua pengunjung yang memasuki Sarawak dikehendaki mengisytiharkan status kesihatan mereka sebagai sebahagian daripada usaha untuk membendung jangkitan COVID-19 di negeri itu di mana mereka dikehendaki mengisi borang perisytiharan kesihatan yang disediakan di semua pintu masuk negeri itu, termasuk pusat pemeriksaan sempadan dan kapal-kapal terbang. Peraturan ini juga digunakan untuk pengunjung memandu kenderaan yang tiba melalui feri dari Labuan dan penumpang penerbangan dari Taman Negara Mulu kerana terdapat penerbangan langsung dari Kota Kinabalu ke lokasi. 
 
Pada 21 Mac, Ketua Menteri Sarawak Datuk Patinggi Abang Johari berkata semua pos sempadan di Sarawak akan ditutup dengan segera untuk mencegah penyebaran COVID-19 kecuali Kastam, Imigresen dan Kuarantin Kompleks (CIQ) antara Sarawak dan Brunei (Sungai Tujuh, Tedungan, Pandaruan dan Mengkalap) akan dibuka dari 6AM hingga 8PM (UTC+8) manakala CIQ antara Sarawak dan Kalimantan (Tebedu, Biawak dan Lubok Antu) akan dibuka antara 9AM dan 3PM (UTC+8).

 
### Larangan himpunan besar
Pada 15 Mac, sejurus selepas peningkatan mendadak kes yang berkaitan dengan perhimpunan tabligh di Masjid Sri Petaling di Kuala Lumpur pada 28 Februari hingga 1 Mac, Jawatankuasa Pengurusan Bencana Negeri dalam satu kenyataan berkata semua perhimpunan kerajaan dan awam yang melibatkan penyertaan lebih daripada 50 orang di Sarawak mesti ditangguhkan ke suatu tarikh kemudian.

## Dana dan bantuan terhadap pandemik
Pada 23 Mac, Toh Puan Datuk Patinggi Raghad Kurdi Taib, isteri Yang di-Pertua Negeri Sarawak Tun Pehin Sri Abdul Taib Mahmud, telah mendermakan RM60,000 kepada Hospital Umum Sarawak sebagai usaha membanteras pandemik COVID-19.
Ketua Menteri Sarawak mengumumkan pakej bantuan khas Sarawakku Sayang sebanyak RM1.15 bilion termasuk 16 pendekatan untuk mengurangkan impak COVID-19 terhadap negeri:

# Pengguna Domestik, Komersial dan Perindustrian diberi diskaun lima peratus kepada 25 peratus pada bil elektrik bulanan bagi bulan April hingga September 2020. 
# Pengguna Domestik, Komersial dan Perindustrian diberi diskaun sebanyak 10 peratus kepada 25 peratus pada bil bulanan mereka bulan April hingga September 2020. 
# Orang Sarawak dari kategori berpendapatan rendah, kumpulan B40 akan disediakan bayaran bulanan sebanyak RM250 untuk 6 bulan.
# Insentif bulanan untuk kakitangan barisan hadapan yang terlibat dalam COVID-19. 
# Diskaun 50 peratus untuk sewa pasaran dan gerai yang meliputi tempoh enam bulan sehingga September 2020.
# Pengecualian yuran permit dan lesen untuk peniaga, penjaja, peniaga pasar malam, tamu dan bazaar Ramadhan.
# Diskaun 25 peratus ke atas kadar taksiran tahunan keatas atas RM400 yang diberikan kepada kediaman, premis komersial dan perindustrian pada tahun 2020.
# Penangguhan pembayaran balik pinjaman untuk Skim Pinjaman Industri Kecil dan Sederhana (SPIKS).
# Tambahan RM20 juta bagi PKS untuk mengembangkan perniagaan mereka dan untuk mengekalkan perniagaan mereka.
# Diskaun 30 peratus untuk bayaran sewa tanah kepada semua kegunaan tanah untuk tahun 2020.
# Penangguhan premium tanah.
# Kerajaan Sarawak telah membuat tempahan dua juta keping topeng muka untuk diedarkan secara percuma kepada orang Sarawak melalui Jawatankuasa Pengurusan Bencana Negeri.
# Menyediakan sokongan berdedikasi kepada doktor dan pelatih di barisan hadapan untuk ujian saringan, diagnosis, dan merawat pesakit berisiko COVID-19.
# Menyediakan sokongan berdedikasi bekalan makanan kepada doktor dan pengamal di barisan hadapan untuk ujian saringan, diagnosis, dan merawat pesakit berisiko COVID-19.
# Diskaun 50 peratus untuk penyewaan skim sewa HDC Houses yang meliputi tempoh enam (6) bulan sehingga September 2020.

Pada 25 Mac, katil utama perubatan/penjagaan kesihatan, Periferal dan penyedia aksesori LKL International Bhd (LKL International) akan membekalkan Peralatan Perlindungan Peribadi (PPE) bernilai RM6.6 juta kepada kerajaan negeri Sarawak untuk pengedaran seterusnya ke hospital awam di bawah Jabatan Kesihatan Negeri Sarawak dan kakitangan penjagaan kesihatan barisan hadapan dalam pertempuran mereka terhadap COVID-19.

Pada 26 Mac, Sarawak telah menerima 20,000 topeng muka dari wilayah Fujian, China. Kerajaan wilayah Fujian menyumbangkan topeng muka ini sebagai perjanjian persahabatan dengan Sarawak, melalui konsulat China. Kerajaan wilayah Fujian juga menyediakan bantuan melalui sesi persidangan video antara pakar perubatan dan mereka yang berada di Sarawak. Kerajaan wilayah Shandong, yang merupakan negari persahabatan dengan Sarawak, akan menghantar lebih banyak topeng melalui konsulat pada minggu yang akan datang.

## Lihat juga
* Pandemik COVID-19 di Sabah

## Rujukan

## Pautan luar
* Laman web Jabatan Kesihatan Negeri Sarawak – Butiran lanjut mengenai pandemik koronavirus di Sarawak
*  – Kemaskini terkini mengenai pandemik koronavirus di Sarawak